Ευνόμιος Κυζίκου

Ο Ευνόμιος Κυζίκου (πέθανε το 393) ήταν χριστιανός επίσκοπος στην Κύζικο.

Βιογραφικά στοιχεία
Ο Ευνόμιος σπούδασε θεολογία στην Αλεξάνδρεια υπό τον Αέτιο Αντιοχείας, ο οποίος τον χειροτόνησε διάκονο. Το 360 έγινε επίσκοπος στην ΚύζικοΦιλοστόργιος, Epitome of the Ecclesiastical History of Philostorgius, Τόμος 5, Κεφάλαιο 3.. Απετέλεσε έναν από τους ηγέτες της ριζοσπαστικής αρειανικής ομάδας των Ανόμοιων. Θεωρούσε πως ένα κτίσμα δεν είναι όμοιο με τον δημιουργό του, και ως εκ τούτου, ο Υιός Ιησούς Χριστός ως δημιούργημα ήταν ανόμοιος με τον Πατέρα ΘεόΓεώργιος Χατζηαντωνίου, Η Εκκλησία του Χριστού: Τα Πρώτα Εξακόσια Χρόνια, Εκδόσεις «Ο Λόγος», 1993, σελ. 248.. Ήταν ενάντια στη χρήση των όρων ομοούσιος που καθιερώθηκε από την Πρώτη Σύνοδο της Νίκαιας αλλά και ομοιούσιος που δέχονταν κάποιοι πιο μετριοπαθείς αρειανοί.

Υποσημειώσεις

Κατηγορία:Αντιτριαδισμός
Κατηγορία:Αρειανισμός
Κατηγορία:Επίσκοποι του 4ου αιώνα
Κατηγορία:Μητροπολίτες Κυζίκου
Κατηγορία:Συγγραφείς του 4ου αιώνα